मुकुंदरा हिल्स टाइगर रिजर्व राजस्थान का तीसरा टाइगर रिजर्व है. 70 से 80 के दशक तक यहां बाघों की अच्छी तादाद रही थी. उसके बाद भी यहां बाघों का काफी आना जाना रहा. आजादी से पहले इस क्षेत्र में कभी रणथंभौर से भी ज्यादा बाघों की तादाद हुआ करती थी. मुकुंदरा हिल्स टाइगर रिजर्व फिर से आबाद करने की जब बात चली तो इस बाघ अभ्यारण्य को आबाद करने में काफी समय लगा. 2012 में इसे टाइगर रिजर्व घोषित किया गया.